নাঈম ইসলাম, মাহবুবুল আলম রবিন, শামসুর রহমান, রুবেল ও রবিউল দলের সঙ্গে  থাকলেও একাদশে ছিলেন না। বিসিবি সূত্রে জানা গেছে, হারারে টেস্টের জন্য নির্বাচকদের জমা দেয়া দলে ২০১০ সালের ইংল্যান্ডের দলের প্রতিচ্ছবিই দেখা যাচ্ছে। জহুরুল, শাহাদাত ইনজুরির কারণে বাদ। এছাড়া রবিন, শামসুর রহমানও নেই জিম্বাবুয়ে সিরিজের প্রাথমিক দলে। বাকিরা সবাই হারারে টেস্ট দলে রয়েছেন। অবশ্য রাজ্জাক টেস্ট দল থেকে বাদও পড়তে পারেন! নতুনভাবে টেস্ট দলে যুক্ত হচ্ছেন শাহরিয়ার নাফিস, অলক কাপালি ও রকিবুল হাসান। টেস্ট শেষ হলে ফিরে আসবেন দুজন ক্রিকেটার। দেশ থেকে ৫ ম্যাচের ওয়ানডে সিরিজ খেলতে উড়াল দিবেন দুজন। সেই দুজন হতে  পারেন সৈয়দ রাসেল ও সোহরাওয়ার্দী শুভ। সঙ্গে ওয়ানডে দলে নাঈম ইসলামকে বাদ দিয়ে চমক হয়ে আসতে পারেন তরুণ অলরাউন্ডার নাসির হোসেন।